Jul 11,2016
అత్యుత్తమ బ్యాకింగ్‌ అధినేత పూరీ
ముంబయి: దేశంలో రెండో అతిపెద్ద బ్యాకింగ్‌ సంస్థ హెచ్‌డీఎఫ్‌సీ బ్యాంక్‌ ఎండీ, సీఈవో ఆదిత్య పూరీ ఆసియాలోనే అత్యుత్తుమ బ్యాంకింగ్‌ సీఈఓ ఘనతను దక్కించుకున్నారు. 'ఇన్‌స్టిట్యూషనల్‌ ఇన్వెస్టర్‌ మేగజైన్‌' ఆసియా వ్యాప్తంగా 'ఆల్‌- ఆసియా ఎగ్జిక్యూటివ్‌ టీమ్‌ ర్యాంకింగ్స్‌-2016' పేరుతో నిర్వహించిన సర్వేలో ఆయన అత్యుత్తుమ బ్యాంకింగ్‌ సీఈఓగా నిలిచారు. ఈ సర్వేలో ఆసియాలోనే 18 రంగాలకు చెందిన 1541 కంపెనీలు కూడా పాల్గొన్నాయి. దాదాపు 582 ఆర్థిక సంస్థలకు చెందిన 1,394 ఇన్వెస్ట్‌మెంట్‌ ప్రోఫెషనల్స్‌ కూడా పాల్గొన్న ఈ సర్వేలో హెచ్‌డీఎఫ్‌సీ బ్యాంకు పలు ఇతర విభాగాల్లోనూ మేటిగా నిలిచింది. ఇదే బ్యాంక్‌నకు చెందిన సీఎఫ్‌వో శశీ జగదీషన్‌ ఆసియాలోనే మేటి సీఎఫ్‌ఓగా జాబితాలో నిలిచారు. దీనికి తోడు హెచ్‌డీఎఫ్‌సీ బ్యాంక్‌ అత్యుత్తమ ఐఆర్‌ కంపెనీగా కూడా ఈ సర్వేలో చోటు దక్కించుకొంది.
మీ స్నేహితులకు రికమెండ్ చెయ్యండి